ऊधमपुर-जम्मू राष्ट्रीय राजमार्ग पर भी जगह-जगह पुलिस ने नाके लगाकर वाहनों की तलाशी शुरू कर दी है। देर शाम तक राजमार्ग पर सेना ने भी सुरक्षा का जिम्मा संभाल आतंकियों की तलाश में अभियान शुरू कर दिया है। आतंकियों के मौके से फरार हो जाने की सूचना के बाद शहर के प्रवेशद्वार नगरोटा, मांडा नाका, कुंजवानी, सतवारी, नरवाल बाईपास पर भी विशेष नाके लगाए गए। बिक्रम चौक, इंदिरा चौक, सर्कुलर रोड, अंबफला आदि कई इलाकों में भी पुलिस ने किलेबंदी कर दी। सभी संवेदनशील इलाकों में सतर्कता बढ़ा दी गई ताकि कोई संदिग्ध इन इलाकों में घुस किसी वारदात को अंजाम न दे पाए। शहर में दिन भर बख्तरबंद गाड़ियों को घुमते हुए देखा गया, ताकि यदि आतंकियों के बारे में जानकारी मिलती है तो उनके विरुद्ध मौके पर कार्रवाई की जाए। कोई संदिग्ध दिखे तो पुलिस को करें सूचित